Bright Asamoah Brefo

Bright Asamoah Brefo (wɔwoo no Ɔberɛfɛw 25, 1967 mu) yɛ Ghana Amanyɛnyi na Mbrahyɛbaguanyi ma Bibiani-Anhwiaso-Bekwai Mpasuar. Ɔyɛ National Democratic Congress (NDC) kuwba na wɔpaaw no ber a wɔrotow Ghana amansan abatow no. (2024 Ghanaian general election.)

 Ɔbra ahyɛse na nwomasua 
Wɔwoo Brefo wɔ Ɔberɛfɛw 25, 1967. Onyaa ne GCE Ordinary Level Certificate wɔ Drobo Nsɔwdo Skuul wɔ afe 1988 mu na onyaa ne GCE Advanced Level Certificate wɔ Kumasi High School wɔ afe 1990. Ekyir yi onyaa Bachelor of Arts abɔdzin krataa wɔ Political Science na Linguistics mu wɔ University of Ghana wɔ afe 1997.Afe 2009 mu no, owiee Master of Science abɔdzin krataa wɔ University of Maryland University College, na afe 2010 mu no, onyaa Master of Business Administration (MBA) wɔ saa asoɛe kor no ara mu.[3]

 Edwuma 
Ansaana Brefo rokɔ amanyɛsɛm mu no, nna ɔwɔ dzibew ahorow wɔ Ghana na Amɛrika nyinaa. Ɔyɛɛ Mantɔw mu hwɛdofo wɔ Akuafo Adamfo Marketing Company na Cashpro Company Ltd, beebi a ɔsanso yɛɛ edwuma dɛ Port Ɔfesa. Ekyir yi ɔyɛɛ edwuma dɛ Independent Associate wɔ Pre-Paid Legal Insurance USA, Inc., na mprempren ɔyɛ nankasa edwuma dɛ Chief Executive Officer (CEO).

 Amambu mu ndwuma 
Wɔpaaw Brefo dɛ NDC mbrahyɛbaguanyi kandzifo wɔ Bibiani-Anhwiaso-Bekwai mpasuar mu wɔ party’s internal primaries mu. Ɔkɔr do nyaa atsenae no wɔ afe 2024 mbrahyɛbagua abatow no mu, na ogyinaa mansin no anan mu wɔ Ghana Mbrahyɛbagua a ɔtɔ do akrɔn a ɔwɔ Fourth Republic no mu.

 Ngyinado